钦定古今图书集成/理学汇编/学行典/第187卷 > 赵伯深
## 钦定古今图书集成/理学汇编/学行典/第187卷 > 赵伯深

按《宋史孝义传》：“赵伯深，字逢原，父子佪，宣和闲为棣
州兵官属。会兵动燕云，子佪被檄往塞上。伯深时尚
幼，与其母张留居棣州。既而金人渡河，伯深母子相
失。子佪亦隔绝。建炎二年，始得南归。子佪卒，伯深访
寻其母三十馀年。一旦闻在泸南，伯深徒步入蜀，闲
关累年。绍兴二十一年，乃得其母，相持号泣，哀感行”
路。曾慥在夔州，赋诗以美其孝。